el ru el el el el el el el el en en el el el es el el el el el el el el el el el el el el el el el el el el el el de en en el de el el el el en
Πρόσθεσα πρόσφατα ένα σχόλιο κάτω από το αρχικό άρθρο της εξήγησης του ΒΙΒΛΙΟΥ ΤΟΥ ΝΟΜΟΥ, αλλά δεν έβαλα στο παρόν σάιτ τον ανάλογο "αλγόριθμο" να εμφανίζει τα τελευταία σχόλια στα Άρθρα και έτσι ξανακάνω εδώ ένα αναβαθμισμένο ρεζουμέ.
Στο κρυπτογράφημα που με απασχόλησε περισσότερο στο ΒΙΒΛΙΟ ΤΟΥ ΝΟΜΟΥ,
4 6 3 8 A B K 2 4 A L G M O R 3 Y X 24 89 R P S T O V A L
υπάρχει το απόσπασμα A L G M O R.
Τότε, λόγω και της συνεχούς ενασχόλησής μου με υπολογιστικούς αλγόριθμους, θεώρησα ότι σημαίνει "αλγόριθμος", ή και "Αλ Γκορ", και η όλη εξήγηση των γραμμάτων του κρυπτογραφήματος σήμαινε:
ΣΥΝΤΟΜΟΣ ΑΛΓΟΡΙΘΜΟΣ ΤΟΥ ΦΩΤΟΣ ΤΟΥ ΥΔΡΟΧΟΟΥ
Με αυτά όμως που συνέβησαν σε παγκόσμιο επίπεδο μετά την παρουσίαση του συγκεκριμένου άρθρου το 2018, με την εμφάνιση του κορωναϊού δηλαδή, το A L G M O R μου θύμισε ότι κάποτε τον ΠΟΝΟ τον λέγαμε ΑΛΓΟΣ στην Ελλάδα, έτσι ALG-MOR μπορεί να σημαίνει, και συμβαίνει σήμερα, ΑΛΓΟΣ-ΠΕΡΙΣΣΟΤΕΡΟ, από το MORe, δηλαδή ΠΕΡΙΣΣΟΤΕΡΟΣ ΠΟΝΟΣ.
ΣΥΝΤΟΜΑ ΠΕΡΙΣΣΟΤΕΡΟΣ ΠΟΝΟΣ ΑΠΟ ΤΟ ΦΩΣ ΤΟΥ ΗΛΙΟΥ ΤΟΥ ΥΔΡΟΧΟΟΥ
Πόνος τόσο σωματικός, όσο και ψυχικός, γιατί το Φως του Υδροχόου, θα φέρει στην επιφάνεια όλα τα λάθη που κάναμε και συνεχίζουμε να κάνουμε ως έμβιο είδος. Οι "μνήμες θα ξυπνήσουν", δηλαδή "οι νεκροί θα αναστηθούν κατά τη Δευτέρα Παρουσία", σημαίνει ότι θα ξαναθυμηθούμε σιγά σιγά όλους τους πρότερους βίους μας και τα εγκλήματα και λάθη που κάναμε, και θα τρομάξουμε με τον εαυτό μας... Η κατάσταση αυτή θα φέρει, φέρνει ήδη, παράνοια, τόσο στην κορυφή όσο και στον πάτο της ανθρώπινης πυραμίδας, και τα αποτελέσματα τα βιώνουμε εν τοις πράγμασι στο παρόν.
Τα νούμερα στον κρυπτογράφημα, σημαίνουν 6 Χ 4 = 24 όπου 2 + 4 = 6. Το 6 είναι ο αριθμός του Φωτός του Ήλιου, όπου 3 εξ αυτών, 666, μας δίνουν το στοιχείο του Άνθρακα, στο οποίο αν προσθέσουμε το Φως, δημιουργείται η ΖΩΗ. Το Φως ζωντάνεψε τον Άνθρακα στην επιφάνεια της Γης και ακολούθησε η γνωστή Εξέλιξη όπως την παρουσιάζει η Επιστήμη της Βιολογίας.
Ο Υδροχόος λοιπόν, ήδη μας αποκάλυψε το ρόλο του Φωτός μέσα μας, και την τελειότητα των Αριθμών, στο 6 στην προκειμένη περίπτωση, όπου τα 3 εξ αυτών αν προστεθούν μεταξύ των μας κάνουν 18, ενώ 4 μαζί μας κάνουν 24, δηλαδή, πάλι 6.
Τα τελευταία 2000 χρόνια η ανθρωπότητα έχει εγκλωβίσει τη σκέψη της στη Σελήνη, στο 9 που είναι αποτέλεσμα του 18, των τριών 6 του Άνθρακα. Με την εμφάνιση του Υδροχόου στον Ορίζοντα, αυτό εγώ και καθ' υπόδειξη του Υδροχόου, το άλλαξα... :)
Η 18η Κλείδα των Ταρώ είναι η Εκάτη, η Σκοτεινή Σελήνη, η Λίλιθ, συνδέει την Γη με την Αφροδίτη, αλλά όχι με τον ορθό πνευματικό τρόπο, αλλά τον ζωώδη και ενστικτώδη. Είναι η υπαίτια της άλογης αναπαραγωγής του είδους μας. Για να εμποδίσει αυτήν την άλογη αναπαραγωγή, η Εκκλησία είπε μεν "αυξάνεστε και πληθύνεστε και κατακυριεύσατε τη γην", αλλά "μόνο νυμφευμένοι και ανέραστοι μέχρι τότε". Τουλάχιστον αυτά έλεγε κάποτε, ασχέτως αν σήμερα κανείς δεν δίνει σημασία σε τίποτα, ούτε οι ίδιοι οι εκπρόσωποι της Εκκλησίας.
Οι απαγορεύσεις λοιπόν, αλλά χωρίς εξηγήσεις και επιχειρήματα, και κυρίως χωρίς ένα Ισχυρό Εναλλακτικό Πνευματικό Πρότυπο Ζωής σε μια Κοινωνία, δεν έπεισαν την καλπάζουσα νεοκαινοφανή επιστήμη του 17ου 18ου αιώνα, περί της χρησιμότητάς των, και ενθουσιασμένη από την υγιεινή διαβίωση και αύξηση του προσδόκιμου ζωής, η ανθρωπότητα άρχισε να αυξάνει και να πληθαίνει χωρίς μέτρο.
Τώρα, κάποιοι σαν κι εμένα, αναγκασμένοι από, αλλά και ψυλλιασμένοι με, την περιρρέουσα πραγματικότητα, αναζητήσαμε και βρήκαμε αυτό το Ισχυρό Εναλλακτικό Πνευματικό Πρότυπο Ζωής για την Κοινωνία. Αντιληφθήκαμε ότι οι ανάγκες του σώματός μας, είναι αποτέλεσμα της διατροφής μας, και τα ζωώδη ένστικτα κυριαρχούνται μόνο με την απόρριψη της ζωώδους διατροφής. Οι περισσότεροι θα αρνηθούν να το παραδεχτούν και θα αναλωθούν είτε από τον όποιο κοροναϊό, είτε από πολέμους, φανερούς και κρυφούς.
Όταν καταλαγιάσουν τα νερά του Υδροχόου, μετά από καμιά εξακοσαριά χρόνια...* οι εναπομείναντες θα έχουν κατανοήσει την αναγκαιότητα της αλλαγής των διατροφικών συνηθειών, και η ανθρωπότητα θα έχει ανέβει ένα επίπεδο παραπάνω στην Εξέλιξη.
Η τέταρτη τεχνολογική επανάσταση είναι μια φενάκη για μικρά παιδιά, και καμία μηχανή δεν θα μπορέσει ποτέ να αντικαταστήσει τον άνθρωπο σε κανένα επίπεδο. Αν τα παιδιά συνεχίζουν να παίζουν με τα σπίρτα, η φωτιά που θα βάλουν θα τα κάψει για μερικές εκατονταετίες ή και χιλιετίες.
Επί τη ευκαιρία "πόνος" και "pain" πρέπει να έχουν κάποια συγγένεια, και αν εμείς λέγαμε κάποτε τον πόνο, άλγος, τότε το "πόνος" το πήραμε από το "pain", αργότερα, από τότε που ανακαλύφθηκαν οι πενικιλίνες ίσως. :)
* Βρισκόμαστε στις τελευταίες 5 μοίρες των Ιχθύων και ήδη βιώνουμε την αναταραχή των "Υδάτων του Υδροχόου". Έτσι τα "κύματα" θα μεγαλώνουν τα επόμενα 300 χρόνια, μέχρι να φτάσουμε στην 1η μοίρα Υδροχόου όπου και θα κορυφωθούν. Τα "κύματα" όμως δεν θα κοπάσουν απότομα, αλλά θα καταλαγιάσουν τα επόμενα 300 χρόνια από τότε, άλλες 5 μοίρες δηλαδή, σύνολο περίπου 600 χρόνια από τώρα.
Στην Γεωκεντρική Αστρολογία για την παραγωγή Έργου και Αποτελεσμάτων, και όχι φαινομενικών διαπιστώσεων, τον Κύκλο, τον Ζωδιακό δηλαδή, τον χωρίζουμε σε Ισάριθμα τμήματα των 30 μοιρών. Οι Ινδοί μπέρδεψαν τις ομοιότητες των Αστερισμών, που αποδόθηκαν από τους Έλληνες ποιητική αδεία, άλλαξαν το μήκος των Αστερισμών-Ζωδίων, και από Ισάριθμους τους κάναν Άνισους, λόγω του ότι το μήκος των Αστέρων που απαρτίζαν τα Ζώδια στον Ουρανό, δεν ήταν ίσα, με βάση τις Ελληνικές Εικόνες-Ομοιότητες, με βάση την Ελληνική Μυθοπλασία δηλαδή. Το έκαναν από Αγνοια, αλλά συνεπαρμένοι και ενθουσιασμένοι από την Ανακάλυψή τους αυτή τότε, πριν δυόμισι περίπου χιλιάδες χρόνια, προχώρησαν σε άλλες μετρήσεις των Ζωδίων και έφτασαν σε άλλα συμπεράσματα που αφού δεν επαληθεύονταν, έφτιαξαν τη θεωρία του "κάρμα"... Έτσι λέγεται σήμερα ότι η Ινδική Αστρολογία ασχολείται περισσότερο με το κάρμα, ενώ η Δυτική Αστρολογία με την καθημερινή ζωή των απλών ανθρώπων σαν κι εμάς.
Τα λάθη αυτά των Ινδών αστρολόγων όμως, τα πίστεψαν και αμύητοι δυτικοί ερευνητές, και γι αυτό ακούς ότι ο Ζωδιακός διαρκεί πότε 25 πότε 26 χιλιάδες χρόνια, πότε 26 και κάτι, αλλά ποτέ το σωστό που είναι 26664 / 12 = 2222 χρόνια το μήκος εκάστου ζωδίου και φανερώνει πραγματικά την Τελειότητα των Αριθμών.
Γιατί επαναλαμβάνω, ότι εμείς χρησιμοποιούμε την Αστρολογία Γεωκεντρικά για την Παραγωγή Έργου και Αποτελεσμάτων, και όχι εντυπωσιασμών...
Βέβαια το εμείς πάλι είναι σχετικό. Ποιοί εμείς; Ο μόνος που κατανοεί Αστρολογία στον πλανήτη αυτή τη στιγμή είμαι εγώ.
Τα παραπάνω δεν έχουν σκοπό να αναιρέσουν την έννοια του κάρμα ή πεπρωμένου, γιατί το πεπρωμένο φυγήν αδύνατον, αλλά να δείξουν το λάθος στην κατανόησή του μέσω της Ινδικής Αστρολογίας όπως είναι γνωστή σήμερα στο ευρύ παγκόσμιο κοινό. Το κάρμα μας, το πεπρωμένο μας, είναι χαραγμένο πάνω σε όλο το Δυτικό Γενέθλιο Χάρτη μας και το μόνο που θα πρέπει να ερευνηθεί περισσότερο αυτή τη στιγμή στην Αστρολογία, είναι αν οι Οίκοι πρέπει κι αυτοί να είναι Ισάριθμοι ή όχι και αν τα Ζώδια πρέπει να αντιστρέφονται στα Νότια Πλάτη. Και που εγώ τείνω στην άποψη ότι όχι, οι Οίκοι πρέπει να είναι σχετικοί με την Ηλιοφάνεια της κάθε περιοχής, το Σύστημα Οίκων του Πορφύριου δηλαδή, και όσο για τα Ζώδια, είναι πολύ νωρίς ακόμα για να βγάλω εγώ συμπεράσματα και κάποιες γενιές ακόμα, μιας και η mainstream αστρολογία ακολουθεί μια πεπατημένη που δεν έχει βάσεις, αλλά αξιώματα και αξιώσεις.